Diari Oficial de la Generalitat Valenciana


Sumari del DOGV 7007, del 19-04-2013 (2013/3466)

Subhasta d'un bé immoble a Sagunt.
----------------------------------

### Dades del document

Número de DOGV
:   7007

Data del DOGV
:   19-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3466


Organisme emissor
:   Notaria de Vicente Micó Giner

Tipus de document
:   Subhasta

Subhasta d'un bé immoble a Sagunt. [2013/3466]  
Vicente Micó Giner, notari del Col·legi de València, amb residència a Sagunt, faig saber que en la meua notaria, situada a Sagunt, a l'avinguda dels Sants Patrons, número 8, baixos, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:   
Urbana. Cinc. Vivenda en segona planta alta, esquerra, porta 4 de l'edifici situat a Sagunt, carrer Romeu, número 10. Superfície aproximada de cent metres quadrats (100 metres quadrats). Confronta, mirant la fatxada: de front, amb la volada del carrer; a la dreta, amb la vivenda de la porta 3, replanell d'accés, buit d'escala i ascensor i celoberts; a l'esquerra, amb Vicente Fenuses, i al fons, amb José Llorens. Quota de participació: 10,16 per cent.  
Inscripció: està inscrita en el Registre de la Propietat de Sagunt número 1, al tom 1935, llibre 331, foli 69, finca 25794.  
Referència cadastral: 1792213XW7127V2936UN.  
És procedent la subhasta de la finca i es fan saber les condicions:  
Tindrà lloc en la meua notaria. De conformitat amb l'article 12 del Reial Decret Llei 6/2012, es realitzarà una única subhasta el dia 31 de maig de 2013, a les 11.30 hores, i el tipus base és el de cent seixanta-sis mil nou-cents un amb deu euros (166.901,10 €).  
De conformitat amb la dita disposició legal:  
- Si es presentaren postures per un import igual o superior al 70 per cent del dit tipus, s'entendrà adjudicada la finca a qui presente la millor postura.  
- Quan la millor postura presentada fóra inferior al 70 per cent del tipus de subhasta, podrà el deutor presentar, en el termini de 10 dies, un tercer que millore la postura, i oferir quantitat superior al 70 per cent del valor de taxació o que, fins i tot inferior al dit import, resulte suficient per a aconseguir la completa satisfacció del dret de l'executant.  
  
- Transcorregut l'expressat termini sense que la deutora presente el dit tercer, el creditor podrà demanar, dins del termini de cinc dies, l'adjudicació de la finca per import igual o superior al 60 per cent del valor de taxació.  
- Si el creditor no fera ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, sent inferior, cobrisca, almenys, la quantitat reclamada per tots els conceptes.  
- Si en l'acte de la subhasta no hi haguera cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà de xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un posterior podrà fer-se amb la condició de cedir a un tercer.  
  
Sagunt, 25 de març de 2013.- El notari: Vicente Micó Giner.